Župnija Smlednik

Usmiljeni Samarijan, opereta
2025-03-25 19:00 - 20:30 UTC
Lepo vabljeni na opereto Usmiljeni Samarijan, ki bo v torek, 25. marca, ob 19.00 v dvorani Matije Tomca (Zavod svetega Stanislava). Primerna je za vse starosti, saj nosi močno sporočilo o sočutju in dobroti. Opereta je nastala po svetopisemski priliki Usmiljeni Samarijan, ki nas spodbuja k pomoči bližnjemu, ne glede na razlike med nami. S petjem in igro bomo skupaj doživeli to čudovito zgodbo, ki nas nagovarja tudi danes. Ob tej priložnosti bomo zbirali prostovoljne prispevke za otroke v misijonih v Liberiji. Prisrčno vabljeni!

Svetoletno postno romanje ljubljanske nadškofije v OGLEJ
2025-03-22 17:45 - 21:00
Na romanje pod organizacijo romarske agencije Aritours se podaja skupno 668 romarjev s 14 avtobusi. Naš bo vodnik g. Dejan Lovšin, tel.: 00386 41 662878 (samo nujni klici na dan odhoda in v času romanja), za duhovno vodstvo pa bo poskrbel župnik g. David Jensterle. Glavni duhovni vodja postnega romanja bo nadškof metropolit msgr. Stanislav Zore OFM.

Odhod avtobusa bo ob 5.45 iz SMLEDNIKA – avtobusna postaja pri šoli. Sedežni red na avtobusu ni določen, posedete se poljubno, glede na poznanstvo, prijateljstvo, prosto mesto. V kolikor ima kdo težave s slabostjo, naj na to opozori vodnika ob prihodu na avtobus. Prihod domov je predviden v večernih urah.

Po prihodu v Oglej se prične v baziliki ob 9.30 uri kateheza. Sledila bo tudi razlaga bazilike, mozaikov ter kripte v slovenskem jeziku. Po razlagi si boste le-te lahko samostojno ogledali.

Med 11. in 12. uro bodo duhovniki spovedovali v krstilnici.

Ob 12.00 uri sledi molitev rožnega venca in nato ob 12.30 skupna slovesna sveta maša. Priporočamo, da imate s seboj malico iz popotne torbe, saj bo čas za kosilo šele po 14.00 uri.

Odhod iz Ogleja je predviden ob 16.00 uri.

Priporočamo, da si uredite evropsko kartico zdravstvenega zavarovanja, ki jo naročite brezplačno preko interneta ali neposredno na območnih enotah Zavoda za zdravstveno zavarovanje vsaj štiri dni pred pričetkom izleta (krije nujno zdravniško oskrbo).

Končna cena romanje znaša 30€ na osebo (namesto prvotnih 35€), znižana za strošek vstopnin, ki jih ni potrebno plačat. Vračila morebitnih preplačil bomo uredili po zaključenem romanju.

S SEBOJ IMEJTE VELJAVEN OSEBNI DOKUMENT (osebno izkaznico ali potni list), trenutna vremenska napoved je okoli 17°C čez dan, zato priporočamo primerna oblačila in udobno obutev, mali vzglavnik za avtobus, za vsak primer pa tudi dežnik ne bo odveč, na izletu prosimo bodite pazljivi, za osebne predmete in svojo varnost odgovarjate sami,

Prosimo vas, da imate to obvestilo s seboj, saj so na njem vse pomembne informacije in telefonska številka vodnice.

Teden družine
2025-03-19 00:00 - 2025-03-25 23:59
V svetem letu 2025 je geslo Tedna družine »Pričevalci upanja«. Namen tega tedna je, da ozavestimo, da smo vsi kristjani pričevalci in prinašalci upanja. Najprej smo to v družini, potem pa tudi v širšem okolju, kjer živimo. Upanje lahko prinašamo drugim le, če ga imamo najprej sami. Je zastonjski dar od Boga. Ne daje nam ga na zalogo, vendar iz dneva v dan. Bog želi da ta dar sprejmemo, ga negujemo, z njim sodelujemo in ga širimo. Kako to narediti? S pomočjo petih stebrov duhovnega življenja, ki so: Sveto pismo, molitev, zakramenti, skupnost in služenje. V Tednu družine 2025 se bomo med 19. in 25. marcem vsak dan posvetili enemu od teh stebrov našega upanja ter zgledu Jožefa in Marije (sv. Jožef, Sveto pismo, molitev, zakramenti, romanje ali križev pot, skupnost, služenje – sv. Mati Marija). Video nagovori in drugi posnetki bodo na voljo na povezavi portalov www.katoliska-cerkev.si in www.pridi.com. Zakonci bodo povabljeni, da v tem tednu s pomočjo aplikacije prehodijo posebno pot, in se tako še bolj povežejo v upanju.

Svetoletno romanje moških, mož, mladeničev, dečkov
2025-03-15 00:00 - 23:59
V soboto, 15. marca, bo romanje moških, mož, mladeničev, dečkov in fantkov v okviru svetega leta za župniji Smlednik in Trboje. Očetje peljite na romanje svoje sinove, dedki svoje vnuke, mladeniči ne zanemarite svoje vere. Najprej bomo obiskali rojstno hišo Jakoba Aljaža, da se mu poklonimo za ohranitev slovenskih gora in slovenstva. Pot nas vodi potem naprej na Rakovnik pri Ljubljani, kjer bomo imeli procesijo in darovali sv. mašo ter prejeli svetoletni odpustek (priložnost bo tudi za sv. spoved). Po maši gremo v mladinski center, kjer bo kosilo in tekmovanje v namiznih igrah. Okoli 14. ure pa nas pri Hala Tivoli sprejme gospod Miha Butara, pomočnik generalnega direktorja skupine Slovenske železnice, član več nadzornih svetov, podpredsednik Hokejske zveze Slovenije in predsednik hokejske Olimpije. Razkazal nam bo hokejski klub Olimpija in potem imel z nami pogovor z naslovom Poslovnež z rožnim vencem na mizi – »Vera je svoboda”.

Dar za romanje je 20,00 € za može, 18,00 € za dijake in študente, 16,00 € za osnovnošolske otroke. Lepo vabljeni k čimprejšnji prijavi.

Informativni dnevi - škofijske gimnazije
2025-02-14 09:00 - 2025-02-15 09:00
Škofijska klasična gimnazija in Jegličev dom v Šentvidu v Ljubljani vabita osmošolce in devetošolce na INFORMATIVNI DAN v petek, 14. februarja 2025, ob 9. in 15. uri in v soboto, 15. februarja 2025, ob 9. uri. Vabljeni vsi, ki se odločate o vpisu v srednjo šolo in bi si želeli ogledati tudi življenje na katoliški šoli in dijaškem domu. Več informacij najdete na spletni strani: stanislav.si.

Škofijska gimnazija in dijaški dom v Vipavi vabita osmošolce in devetošolce na INFORMATIVNI DAN v petek, 14. februarja 2025, ob 9. in 15. uri in v soboto, 15. februarja 2025, ob 9. uri. Vabljeni vsi, ki se odločate o vpisu v srednjo šolo in bi si želeli ogledati tudi življenje na katoliški šoli in dijaškem domu. ŠGV

Dekanijsko srečanje staršev bodočih birmancev in birmank
2025-02-12 19:00 - 20:30
Ob 19. uri v samostanu v Velesovem poteka dekanijsko srečanje staršev bodočih birmancev in birmank z birmovalcem upokojenim nadškofom Stanislavom Hočevarjem.

Otvoritev razstave o škofu Martinu Slomšku
2025-02-09 07:30 - 09:00
V nedeljo, 9. februarja, bo od 8.15 do 8.45 (v času med mašama ob 7. in 9. uri) v Smledniku otvoritev razstave o bl. Antonu M. Slomšku. Z nami bo avtorica te razstave gospa Lilijana Urlep, ki bo glavana govornica. V programu bomo prebirali Slomškova besedila in peli njegove pesmi. Med otvoritvijo bo potekala tudi nagradna igra in sicer se bo iskalo prave odgovore na Slomškove uganke. Gospa Lilijana bo o škofu Slomšku govorila tudi pri sveti maši v Trbojah in tudi tu bo potekala nagradna igra.

Lepo povabljeni!

Razstava o blaženem A.M.Slomšku
2025-02-09 00:00 - 2025-03-05 23:59
Razstavo je pripravila mag. Lilijana Urlep iz nadškofijskega arhiva v Mariboru ob 200. obletnici mašniškega posvečenja blaženega Antona Martina Slomška, ki smo jo praznovali v lanskem letu in je obiskala že več slovenskih župnij. Tokrat se je ustavila pri nas.

Prikazano nam je življenje blaženega Antona Martina Slomška, ki je bil velik duhovnik in domoljub pa hkrati tudi zelo spošljiv do vseh drugih narodov. Ogledamo si lahko različne dokumente in fotografije iz njegovega življenja in ustvarjalne zapuščine.

V naši župnijski cerkvi bo razstava na ogled do 9. marca. Preko dneva bo v tem času župnijska cerkev odprta tudi izven ur, ko poteka bogoslužje. Lepo povabljeni.

Več o življenju blaženega Slomška si lahko ogledate na spletni strani: Življenje - Anton Martin Slomšek

VEROUČNE KATEHEZE ZA VSE (p.Miran Špelič)
2025-02-01 15:00 - 19:00
V soboto, 1. februarja, bo v KD Smlednik v Smledniku od 15. do 19. ure za župniji Smlednik in Trboje ter za iskalce postno duhovno srečanje s frančiškanom Miranom Špeličem z naslovom Dogajanje in dialoškost prve Cerkve (2. st.). Ali bi se kristjan iz drugega in iz enaindvajsetega stoletja, ko bi se srečala, prepoznala, da imata isto vero? Kaj je njih pritegnilo v novo vero? Kaj nam pomaga, da ostajamo v njej? V pred-postni duhovni obnovi se bomo srečali z nekaj besedili, ki so nastala v krščanski davnini in morda lahko odmevajo še danes. Ta priprava se konča s sveto mašo, ki se prične ob 18. uri.

Živi v Kristusu na Siposh+ — Studio Siposh;

Sveti Justin Mučenec na Siposh+ — Studio Siposh

Koncert božičnih pesmi iz Ukrajine
2025-01-31 18:30 - 19:30
V petek , 31.1. 2025 ob 18.30, lepo povabljeni v cerkev Sv.Urha v Smledniku na koncert božičnih pesmi iz Ukrajine, v izvedbi zbora Drevo Volje.

Program koncerta:

1 Ali je gospodar doma ali ne?

2 Pri gospodarju je nova svetloba

3 V nedeljo sonce zgodaj vstane

4 Oh, siva kukavica

5 Dober večer vam, gospod

6 Sveta noč; skladatelj F. Gruber

7 Devica Marija; skladatelj V. Jakimec

8 Spi, Jezus, spi; skladatelj V.Jakimec

9 Prišla je nova radost

10 Daj, o Bog, žito

11 Nebo in zemlja (baročna polifonija)

Nedelja Božje besede, 26. januarja
2025-01-26 16:00 - 19:00
Pred vrati je nedelja Božje besede, 26. januarja. Vaše vernike, predvsem bralce Božje Besede in člane bibličnih skupin, vabim ta dan na srečanje v Presko ob 16.00. Pripravljamo pester program: v cerkvi sv. Janeza Krstnika bo bogoslužje Božje besede, ki ga bo vodil upokojeni nadškof msgr. Stanislav Hočevar. V dvorani pastoralnega doma pa bodo g. Damijan Dolinar in mladinci uprizorili Jonovo zgodbo s sporočilom upanja. Sledilo bo predavanje dr. Sama Skralovnika o temeljih upanja v Bozji besedi in dr. Andreja Kvartiča o branju pri maši.

Res vas vabim, da vernike, predvsem bralce Božje Besede in člane bibličnih skupin povabite na to srečanje.

Jure Koželj

--

"In glejte: Jaz sem z vami vse dni do konca sveta." (Mt 28,20)

Svetopisemski maraton 2025
2025-01-26 00:00 - 2025-01-30 23:59
Svetopisemski maraton 2025 - 26. 01. 2025 - 30. 01. 2025: »Vzljubil me je« (Gal 2, 20) je naslov letošnjega Svetopisemskega maratona, ki se bo odvijal od nedelje, 26. januarja do četrtka, 30. januarja 2025. To nekajdnevno 24-urno branje Svetega pisma, ki ga spremlja program s pričevanji, delavnicami, glasbo, predavanji …, je priložnost, da se z vsem srcem srečamo z Jezusom. Pridite in bodite del velike verige, kjer bomo kristjani vseh Cerkva neprekinjeno brali Sveto pismo. Več informacij na: http://www.svetopisemskimaraton.si.

Dan odrtih vrat v Škofijski klasični gimnaziji v Šentvidu
2025-01-25 09:00 - 13:00
Škofijska klasična gimnazija in Jegličev dom v Šentvidu v Ljubljani vabita na DAN ODPRTIH VRAT v soboto, 25. januarja 2025, med 9. in 13. uro. Dobrodošli mladi, starši in vsi, ki vas zanima življenje v Zavodu sv. Stanislava. Udeležili se boste lahko pouka na gimnaziji, spoznali številne obšolske dejavnosti in tudi pestro življenje v dijaškem domu. Vse podrobnejše informacije najdete na spletni strani: stanislav.si.

Srečanje s prof., duh. Stankom Gerjolom
2025-01-24 18:00 - 20:00
V petek, 24. januarja, bo po večerni sv. maši v Smledniku profesor in duhovnik Stane Gerjolj soočil bodoče birmance župnij Smlednik in Trboje ter njihove starše. Pred srečanjem povabljeni k delavniški sv. maši.

Taizejska molitev in potopis o ESM Talin
2025-01-18 20:00 - 21:30
V soboto, 18.1.2025, ob 20.00 v pastoralni dvorani v Preski poteka taizejska molitev in potopis o ESM Talin 2024/25. Vabljeni župljani in župljanke, mladi, lanskoletni gostitelji, bodoči birmanci in birmanke ter njihovi starši župnij Smlednik in Trboje.

2. priprava za prvoobhajance in njihove družine
2025-01-18 10:00 - 13:00
V soboto 18.1.2025, ob 10. uri, se prične v župnišču Smlednik 2. priprava za prvoobhajance in njihove družine iz župnij Smlednik in Trboje na prvo sv. spoved. Imeli bomo katehezo o sv. obhajilu in sledi peka hostij. Srečanje končamo z druženjem.

Dan odprtih vrat v gimnaziji Želimlje
2025-01-18 10:00 - 13:00
Gimnazija Želimlje in Dom Janeza Boska vabita učence in njihove starše na dan odprtih vrat, ki bo v soboto, 18. januarja 2025. Predstavili bodo življenje na Gimnaziji Želimlje in v dijaškem domu. Program se začne ob 10. uri in zaključi s prireditvijo, ki se bo predvidoma končala ob 12.45. Vabljeni.

Oratorij Mesija baročnega skladatelja Georga Fridericha Händla
2025-01-11 17:00 - 2025-01-12 17:00
Komorni zbor Megaron vas vabi, da skupaj sklenemo letošnje božično praznovanje in vstopimo v novo leto 2025 s poglobljenim pogledom na Jezusovo odrešenjsko zgodbo. V Slovenski filharmoniji bo 11. in 12. januarja že tretje leto zapored zazvenel slavni oratorij Mesija baročnega skladatelja Georga Fridericha Händla. Izjemne izvajalce, svetovno uveljavljene soliste, Baročni orkester in Komorni zbor Megaron bo vodil sloviti švedski dirigent Gary Graden. Pravijo, da bi moral vsak človek vsaj enkrat v življenju slišati Händlov oratorij v celoti, za nas kristjane pa je še posebej pomembno, da pogosto premišljujemo o Kristusovem življenju. Dragocena tradicija, ki je v tujini del obhajanja božičnih praznikov velikega števila kristjanov, je prav vsakoletno poslušanje oratorija Mesija. Glasbena upodobitev Jezusovega življenja odpira dodatno dimenzijo, ki omogoča vrhunsko glasbeno in duhovno doživetje. Prisrčno vabljeni v Slovensko filharmonijo, da bomo skupaj v »oratoriju oratorijev« podoživeli odrešenjske skrivnosti.

Gary Graden in Komorni zbor Megaron | Oratorij Mesija – G. F. Händel – Komorni zbor Megaron

Božični napevi sveta
2024-12-28 19:00 - 20:30
Vabimo vas na koncert božičnih pesmi našega pevskega zbora.

Lokacija: Župnijska cerkev sv. Urha, Smlednik

Božična spoved
2024-12-22 17:00 - 18:00
V nedeljo, 22. decembra, ob 17. uri v cerkvi sv. Urha za župniji Smlednik in Trboje poteka božična spoved.

Božična 8-dnevnica in božična tržnica
2024-12-16 18:00 - 2024-12-24 18:00
V ponedeljek, 16. decembra, se za župniji Smlednik in Trboje prične Božična 8-dnevnica in božična tržnica.

Prvi petek - pričevanje Klare Bodlaj
2024-12-06 18:00 - 18:30
Smo pred jubilejnim letom 2025, ki nosi naslov Romarji upanja. S pobožnostjo prvih petkov in sobot, bomo poglabljali vero. V petek, 6.12., bo 45 minut pred sv. mašo v Smledniku priložnost za spoved, molitev rožnega venca in litanij Srca Jezusovega pred Najsvetejšim, pri sv. maši ob 18.00 pa bo pričevala Klara Bodlaj o Božjih milostih.

Drugi oratorijski dan
2024-11-30 09:00 - 13:00
V soboto, 30. novembra, se ob 9. uri prične v župnišču Smlednik za veroučence in njihove družine iz župnij Smlednik in Trboje prične oratorijski dan o Baragi in svetem letu. Potem se preselimo v KUD Smlednik, kjer bomo pletli vence. Obod, okraski in sveče vas čakajo, sami pa prinesete material za pletenje (mah, smrekove veje). Ko so venci spleteni, se pospravi in potem druženje ob picah. Dar za prijavnino je 7 €. Prijavnice prinesete ali k sv. maši ali k verouku. Oratorijski dan se konča okoli 13. ure.

Lepo povabljeni veroučenci in njihovi starši!

Dobrodelni koncert
2024-11-29 19:30 - 20:30
Župnijska karitas Smlednik vabi na DOBRODELNI KONCERT “ POTI DO SRCA “ v petek 29. novembra 2024 ob 19.30 v Kulturnem domu Smlednik.

Vsi vaši prostovoljni prispevki bodo namenjeni družinam v stiski.

Pridite, veseli vas bomo!

Dekanijsko srečanje članov ŽPS
2024-11-17 15:00 - 17:00
V nedeljo 17. 11. 2024, ob 15. uri dekanijsko srečanje članov ŽPS, v Velesovem, kamor smo lepo vabljeni.

VEROUČNE KATEHEZE ZA VSE (Gabrijel Kavčič)
2024-11-09 00:00 - 23:59
9. november 2024 – večerno srečanje staršev za vse razrede župnij Smlednik in Trboje v Smledniku z duhovnikom in vzgojiteljem Gabrijelom Kavčičem; …;

Vsi sveti v Smledniku in Trbojah
2024-11-01 00:00 - 2024-11-02 23:59
Na praznik Vse svetih, 1.11., bo v Smledniku sveta maša ob 7.00 in ob 14.00; po popoldanski maši bo obisk pokopališča; ob 17.30 rožni venec v Smledniku;

V Trbojah bo sveta maša ob 10.00 in po njej obisk pokopališča.

Na praznik Vernih duš, 2.11., bo ob 9.00 sveta maša za verne duše v Trbojah in ob 18.00, večerna sveta maša, v Smledniku.

ROMANJE PO JUŽNI TIROLSKI ŽUPNIJ SMLEDNIK IN TRBOJE
2024-10-11 00:00 - 2024-10-13 23:59
V petek, 11. oktobra, se prične župnijsko romanje župnij Smlednik in Trboje po poteh Leopoldnine Brandis in Anamarije Lazarini (Brixen, Bolzano, Merano, Lana – srečanje s sorodniki Leopoldnine Brandis in Anamarije Lazarini – in Innichen). Na pot se odpravi 47 romarjev in romaric. Odhod je ob 6. uri izpred cerkve v Smledniku. Sedežni red bo tak, kakor ste se prijavljali. S seboj imejte osebni dokument, zdravstveno kartico, udobno obutev, obleko primerno letnemu času, ker imamo polpenzione, kaj za pojest ali denar, da si lahko hrano kupite, denar za spominke in kavo ter ponižno in hrepeneče srce po Bogu in veliko dobro volje. Cena romanja je 295,00 €. V ceno je vključeno: prevoz z avtobusom vključno z vsemi cestninami in pristojbinami; nočitev z zajtrkom v mladinskem hotelu v Meranu; večerja (2x); vstopnini iz programa; degustacija vin; kosilo zadnji dan romanja; nezgodno zavarovanje CORIS za tujino; turistična taksa v kraju kjer prenočujemo; organizacija in izvedba romanja. Vrnemo se v nedeljo, 13. oktobra, pozno zvečer.

Južna Tirolska (nemško Südtirol) je pokrajina na severu Italije, kjer z izjemo glavnega mesta Bozen, večino predstavljajo nemško govoreči prebivalci. Pokrajina izjemnih naravnih kontrastov in lepot velja za eno najbolj razvitih regij na Stari celini. Ponaša se z vrhunsko kulinariko, je domovina Traminca, najdišče najstarejše mumije na svetu (Ötzi) in velja za najlepši predel Alp (Dolomiti). Pomemben del predstavlja kmetijska dejavnost, njihove gorske kmetije so zagotovo najlepše in najbolj urejene na vsej Stari celini... Vse to bomo občudovali v treh dneh, vsak dan po malem in vsak dan ravno prav.

Petek, 11. oktober 2024, prvi dan

Odhod iz Smlednika v jutranjih urah (ob 6.00). Vožnja na mejni prehod Karavanke, nato nadaljevanje v porečju (ob) reke Drave vse do njenega izvira na Toblaškem polju. Peljali se bomo mimo ali skozi kraje: Beljak, Špital na Dravi, Lienz in Sillian kjer bomo vstopili v Italijo in s tem tudi pokrajino Južno Tirolsko. V dopoldnevu prispemo v eno najstarejših urbanih središč dežele, več stoletij pa njeno duhovno središče – Brixen. Mesto v porečju reke Eisack je najstarejše v deželi in se prvič omenja že v 10. stoletju, ko je bila ustanovljena škofija ter se ponaša tudi z najstarejšo (teološka in filozofska fakulteta) visokošolsko ustanovo v celotni Tirolski. Omeniti velja, da je v preteklih stoletjih tamkajšnja škofija imela velik vpliv na verski in gospodarski razvoj dela današnje Slovenije. Po prihodu bomo v stolnici Marijinega vnebovzetja in svetega Kasijana imeli sveto mašo. Pred slovesom od mesta si ogledamo še znameniti križni hodnik, ki se nahaja neposredno ob stolnici. V popoldnevu prispemo v 40 km oddaljeno prestolnico dežele Bozen (Bolzano). Najprej se ustavimo v arheološkem muzeju kjer hranijo najbolj znano mumijo v srednji Evropi – Ötzija, ki so ga pred desetletji našli na ledeniku v dolini Schnals. Po ogledu se sprehodimo skozi Laubengasse do osrednjega trga, kjer dominira stolnica Marijinega vnebovzetja. V poznem popoldnevu se bomo namenili v dolino reke Adiže, proti Meranu, drugemu največjemu mestu v deželi kjer bomo naslednja dva dneva tudi prenočili. Pred nastanitvijo se ustavimo še na večerji, ki jo bomo združili z degustacijo vin, ki so značilna za vinorodno deželo južna Tirolska. Zvečer nastanitev v hotelu in nočitev.

sobota, 12. oktober 2024, drugi dan

Po zajtrku se bomo odpravili v hribe, do najbolj znanega romarskega središča v deželi bazilike Maria Weißenstein, ki se nahaja na nadmorski višini 1.520 metrov. Začetki segajo v leto 1533, ko se je pojavila milostna podoba Matere Božje (Pieta). V 17 stoletju so sezidali romarsko cerkev, stoletje kasneje še samostan servitskega reda. Število romarjev se je znatno povečalo po letu 1988, ko je svetišče obiskal papež Janez Pavel II. Proti poldnevu se bomo vrnili nazaj v dolino, znova v predmestje Merana kjer se nahaja verjetno najlepši botanični vrt pri naših zahodnih sosedih in sicer pri gradu Trautmansdorf. Sredozemsko rastlinje se prekrasno vklaplja v kuliso okoliških tritisočakov. Preostanek popoldneva bomo nato preživeli na posestvu Brandisovih pri kraju Lana. V njihovem dvorcu je nekaj časa prebivala redovnica Leopoldina Brandis, ki je v postopku za blaženost. Po sveti maši v tamkajšnji cerkvi bo čas še za večerjo. Zvečer vrnitev v hotel in nočitev.

Nedelja, 13. oktober 2024, tretji dan

Po zajtrku slovo od hotela, vožnja mimo Bozna in po Brennerski avtocesti do odcepa za dolino Gröden. Po znameniti Dolomitski cesti se bomo skozi kraje Sankt Ullrich, Sankt Christina in Wolkenstein, ki poleg turizma slavijo po rezbarstvu, ki je nekoč blažilo hudo revščino gorskih predelih, povzpeli na vrh prelaza Grödnerjoch, ki je obenem ločnica med dolino Gardena in dolino Badia. V manjšem zaselku Oies se je leta 1852 rodil Josef Freinademetz, ki se je pri 27. letih odločil za misijonsko delo v Aziji (večinoma v današnji Kitajski). 5. oktobra 2003 je bil razglašen za svetnika, edinega dosedaj v skupnosti Ladinov, ki že tisočletja naseljujejo osrednji del Dolomitov. V domačem kraju, blizu rojstne hiše, so v ta namen sezidali cerkev, ki jo leta 2008 obiskal papež Benedikt XVI. In v njej bomo tudi imeli nedeljsko bogoslužje. V zgodnjem popoldnevu se bomo zapeljali mimo Brunecka in Toblacha do mesteca Innichen kjer obiščemo znamenito romansko cerkev svetih Korbinjana in Kandida. Iz Južne jo bomo nato mahnili na Vzhodno, Tirolsko namreč. Poleg skupne zgodovine in kulture jo v tem delu povezuje tudi reka Drava. Pred povratkom v domače kraje se bomo v nedeljskem popoldnevu v Lienzu, upravnem in gospodarskem središču tega dela Tirolske, ustavili na kosilu. Nato pa naprej do Beljaka in mejnega prehoda Karavanke ter proti domačim krajem, kamor bomo prispeli v zgodnjih večernih urah.

Cena romanja je 295,00 €. V ceno je vključeno:

prevoz z avtobusom vključno z vsemi cestninami in pristojbinami;

nočitev z zajtrkom v mladinskem hotelu v Meranu;

večerja (2x);

vstopnini iz programa;

degustacija vin;

kosilo zadnji dan romanja;

nezgodno zavarovanje CORIS za tujino;

turistična taksa v kraju kjer prenočujemo;

organizacija in izvedba romanja.

Možni doplačili:

enoposteljna soba (za dve nočitvi);

Oratorij Smlednik 2024
2024-08-19 00:00 - 2024-08-25 23:59
Letošnji oratorij bo tako potekal od ponedeljka, 19.8 do nedelje , 25.8. V ponedeljek bo kot običajno začetek ob 17ih. Preostale dni pa bo oratorijski dan trajal od 9.00 do 16.00. V soboto pa bo potekal od 9.00 do 12.00 Verjamemo, da bodo otroci uživali v družbi.. Spoznavali bomo preroka Daniela . Poleg tega bomo imeli ustvarjalne delavnice in popoldne bolj športno obarvane velike igre.

Prijave bodo letos potekale po elektronski poti in bodo v začetku zgolj informativne - to pomeni, da svoje otroke zgolj prijavite, prispevek pa poravnate prvi dan oratorija. Cena prispevka za prvega otroka v družini je 25 evrov, za drugega 20, za ostale pa je prijava brezplačna. Možno je tudi plačilo na TRR.

ROK za oddajo prijav je 5. JULIJ.

Oratorij 2024 (google.com)

Prosimo vas, da se prijavnih rokov tokrat ZARES držite, saj kasneje prijave ne bodo več možne.

V primeru izredno slabe napovedi vremena , bomo primorani tudi letošnji oratorij prilagoditi ali odpovedati.

V kolikor boste imeli še kakšna vprašanja, nam prosim sporočite na elektronski naslov oratorij.smlednik@gmail.com ali pa na številki 041 682 984 (Sara) ali 041 849 885 (Eva).

Vaši animatorji

Romanje od Smlednika do Trboje
2024-08-17 17:00
Na predvečer pred žegnanjem v Trbojah, 17. avgusta 2024, ste farani in faranke župnije Smlednik povabljeni, da iz Smlednika peš poromamo do sv. Marije Vnebovzete, da župniji Trboje in Smlednik skupaj molita rožni venec in darujeta sv. mašo. Odhod iz Smlednika (izpred cerkev sv. Urha) je ob 17. uri. To je znamenje skupne hoje za Kristusom in da smo člani iste Katoliške Cerkve.

Sobotna večerna sv. maša bo torej zato izjemoma v Trbojah ob 18.30 uri. Pa maši se zadržimo v druženju.
